laion/Wikipedia-Exotic huggingface dataset:
גברו

גָבְּרוֹ (Gabbro) הוא סלע יסוד פלוטוני גס גביש דל בסיליקה ועשיר בברזל ובמגנזיום. השם "גברו" ניתן לסלע על ידי הגאולוג הגרמני כריסטיאן לאופולד פון בוך (Christian Leopold von Buch), על שם עיירה במחוז טוסקנה שבאיטליה. גברו דומה בהרכבו הבסיסי לבזלת. גברו נוצר כאשר מאגמה מאפית עולה מן המעטפת וחודרת אל אזורי חולשה בקרום כדור הארץ. המאגמה מתקררת לאט ומתגבשת בגופי חדירה מגמטיים גדולים באזור פתיחה. לחלופין, ניתן למצוא גברו ונוריט, גם בחלקים התחתונים של אופיוליטים, מתחת לשכבות הדאלוריט והבזלת. גברו הוא סלע גס גביש (מילימטר אחד ויותר), אם כי עשויה להיות לו הופעה פגמטיטית באמצעות גבישים גדולים מאוד (20 מילימטר ויותר). הסלע כהה וצפוף ומכיל בעיקר פלגיוקלז, פירוקסן, אוליבין ומגנטיט. הפירוקסן הוא בעיקר מסוג קלינופירוקסן, אם כי עשויות להיות גם כמויות קטנות של אורתופירוקסן. כאשר כמות האורתופירוקסן גדולה מזו של הקלינופירוקסן, מתקבל סלע מסוג נוריט. גם קוורץ עשוי להיות נוכח בסלע כתוצאה ממאגמה ברוויית יתר של סיליקה. אסקסיט הוא סלע גברו שנוצר ממאגמה דלה בסיליקה אשר נוכח בה נפלין. טרקטוליט הוא סלע גברו שמכיל פלגיוקלז ואוליבין ועני מאוד בפירוקסן. בגברו עשויות להימצא כמויות קטנות של תחמוצות טיטניום-ברזל כמינרל אילמניט (FeTiO3), ומינרלים מקבוצת הספינל: אולבוספינל (Fe2OTi4) ומגנטיט (Fe3O4). הגברו הוא סלע נפוץ ביותר בתחתית הקרום האוקייני, ניתן למצוא אותן גם ברצועות ארוכות של חדירות גברו שאופייניות לאזורי בקע, לאורך העתקים גדולים. גברו נמצא לא רק בכדור הארץ אלא גם על הירח. תהליכים טקטוניים וסייסמיים שפעלו בירח עד לפני כ-2.5 מיליארד שנה הביאו ליצירתם של סלעי גברו, כמו גם נוריט ובזלת. במחוז פוג'יין, בדרום מזרח סין, מצויות כמויות מוגבלות של גברו עשיר באוליבין שמקורו בפעילות וולקנית. הסינים מכנים את הסלע הזה בטעות בשם ״גרניט שחור״, למרות שמבחינה מינרלוגית, הוא רחוק מאוד מגרניט. הסלע נכרה בסין בגושים מלבניים המשמשים בעיקר לייצור ריצוף ומשטחי מטבח. כיום פעילות הכריה הצטמצמה מאוד בגלל התדלדלות המקורות. רוב הגברו בשוק כיום מקורו בזימבבואה והודו. סלעי גברו וסביבתם עשויים להכיל כמויות קטנות אך משמעותיות של כרום, ניקל, קובלט, זהב, כסף, פלטינה ונחושת גופרתית שכרייתם משתלמת מבחינה כלכלית. מדיה וקבצים בנושא גברו בוויקישיתוף גברו, באתר אנציקלופדיה בריטניקה (באנגלית)
ארקוזה

ארקוזה - סלע משקע, סוג של אבן חול "בלתי מבוגרת" שנוצרה מהתפרקות של סלעי יסוד חומציים (גרניט) ומאופיינת בכמות של מעל ל-25% פצלות השדה וחרסיות. העובדה שהסלע מכיל כמות רבה של פצלות השדה שהם מינרלים בלתי יציבים מעידה על כך שהסלע נוצר בתנאים בהם לא הייתה תקיפה כימית של הסלע, אם משום שהסלע נוצר באקלים קיצוני (צחיח או קוטבי) או שהסלע כוסה מיד. חלק מאבני החול הנוביות בישראל מהוות דוגמה לארקוזה. מדיה וקבצים בנושא ארקוזה בוויקישיתוף ערך זה הוא קצרמר בנושא גאולוגיה. אתם מוזמנים לתרום לוויקיפדיה ולהרחיב אותו.
קולומביט

קולומביט (מכונה גם פרוקולומביט, ניוביט וקולומבט) הוא מינרל המכיל תחמוצות ברזל, מנגן, ניוביום (Nb2O5) וטנטלום (Ta2O5) . לקולומביט ולטנטליט יש אותו מבנה, אך הם נבדלים באחוז תחמוצת הטנטלום שהם מכילים. בטנטליט 42%-84% תחמוצת טנטלום ו-2%-40% תחמוצת ניוביום, בעוד בקולומביט 5%-30% תחמוצת טנטלום ו-55%-78% תחמוצת ניוביום. קולומביט טהור שאינו מכיל טנטלום ומנגן יכיל 78.8% ניוביום ו-21.2% תחמוצת ברזל. הבדל זה באחוזי הטנטלום מתבטא בעיקר בהבדל בין המשקלים הסגוליים שלהם, כאשר לטנטליט יש משקל סגולי בסביבות 8.0+ הגבוה בהרבה מזה של הקולומביט הנע סביב 5.2. במרבצים שונים נמצאים הקולומביט והטנטליט בתערובת המכונה קולטן. ניתן למצוא את שני המינרלים ביחד בפגמטיטים גרניטיים העשירים בליתיום ומינרלים זרחניים, כשהקולומביט מצוי בקצות הפגמטיט והטנטליט מצוי בעיקר בלב הפגמטיט. היסוד ניוביום היה קרוי פעם קולומביום וזה מקור השם למינרל. השם ניוביום נקבע רק ב-1950, אך הגאולוגים המשיכו לקרוא למינרל קולומביט ולא ניוביט שהוצע כשם תחליפי. ניתן למצוא קולומביט בקנדה, מדגסקר, שוודיה, נורווגיה, רוסיה, פינלנד, ברזיל ומדינות ארצות הברית: מיין, קליפורניה ווירג'יניה. בין שימושי הקולומביט, מכירה בחנויות של מינרלים, אבל השימוש העיקרי בקולומביט הוא להפקת ניוביום, מתכת המשמשת בייצור סגסוגות בעלות חוזק מיוחד. לניוביום יכולת לבלוע נייטרונים, ולכן היא משמשת כחומר מגן בכורים גרעיניים. ניוביום הופך למוליך על בטמפרטורות נמוכות, ולכן משתמשים בו במחקרים על מוליכות על. מדיה וקבצים בנושא קולומביט בוויקישיתוף קולומביט באתר webmineral קולומביט, באתר אנציקלופדיה בריטניקה (באנגלית) Anatoly Agulyanski, The chemistry of tantalum and niobium fluoride compounds, Elsevier, 2004, page 4 Sir William Crookes, Chemical news and journal of industrial science, Volume 14, Chemical news office., 1866, page 141
דלאי לאמה

דַּלָאִי לָאמָה (בטיבטית: ཏཱ་ལའི་བླ་མ་མ་) הוא תוארו של המנהיג הרוחני של הבודהיזם הטיבטי, ובין המאה ה-17 ועד 1959, גם תואר מנהיגה הפוליטי הרשמי של טיבט. פירוש המילה "דלאי" בשפה המונגולית הוא "ים" (או "אוקיינוס"). "לאמה" היא הדרגה הרוחנית הגבוהה ביותר בבודהיזם הטיבטי ומשמעותה "חכמה". מכאן שפירוש התואר הוא "ים החכמה". על פי המסורת הטיבטית, הדלאי לאמה הוא גלגול נשמתו של הבודהיסטווה אַוַולוֹקִיטֶשְוַורָה. כשהוא מת, נשמתו נכנסת בגופו של תינוק שנולד, שלאחר מבדקים דתיים-מסורתיים, הופך לדלאי לאמה החדש. מאז 17 בנובמבר 1950 מכהן בתפקיד הדלאי לאמה ה-14 טנזין גיאטסו. בטיבט היו מספר מסדרי נזירות שונים. לכל מסדר הייתה מסורת נפרדת, ביאורים שונים לבודהיזם ודרך הוראה שונה. המסדר הגדול ביותר הוא ה"גלוגפה" ("נוהג מוסרי") המוכר כ"מסדר הכובעים הצהובים". מסדר זה נוסד במאה ה-14 על ידי ג'ה צונג חא פה, בראש המסדר עמד הלאמה של להסה. הלאמה השלישי סונאם גיאטסו הגיע ב-1578, במסגרת הפצת הבודהיזם, למונגוליה ושם קיבל את התואר "דלאי לאמה" מידי המנהיג המונגולי אלטאן חאן. בעקבות מאבק כוחות בין המסדר לבין מלך טיבט נמלט הדלאי לאמה הרביעי מטיבט ומת בגלות ב-1616. בשנת 1642, בסיוע כוחות מונגוליים שקיבלו על עצמם את הבודהיזם בגרסת מסדר הגולגפה, נקבע הדלאי לאמה החמישי כמנהיגה הרוחני של טיבט ושליטה הפוליטי. הוא בנה את ארמון פוטאלה בלהסה, ארמון שהפך למקום משכנם של הדלאי לאמה עד ל-1959, ולאחד מסמליה הבולטים של טיבט. ב-1682 עם בחירת הדלאי לאמה השישי, טסאנג-יאנג גיאטסו, הוחלט כי תפקיד המנהיג הרוחני והמנהיג הפוליטי יישארו בידי אדם אחד - הוא הדלאי לאמה. ב-17 בנובמבר 1950, בגיל חמש עשרה בלבד, הוכתר טנזין גיאטסו על ידי ממשלת טיבט לראש המדינה ולמנהיגה הרוחני הרשמי, הדלאי לאמה ה-14, במקום קודמו טובטן גיאטסו (Thubten Gyatso), שנפטר בשנת 1933. בחודש אוקטובר 1950, בעקבות המינוי שסין התנגדה לו מאוד, כבשו כוחות הצבא הסיני את טיבט. לאחר ניסיון התנקשות כושל של סין בגיאטסו וכישלון ניסיון של הטיבטים להתקומם, ברח גיאטסו לדרמסאלה שבצפון הודו ב-17 במרץ 1959, בה הוא שוהה עד היום. בדרמסלה הוקמה הממשלה הטיבטית הגולה בראשות גיאטסו, המנהלת את המאבק לשחרור טיבט ולהשגת עצמאות או לכל הפחות, אוטונומיה. ממשלת סין מחרימה את הדלאי לאמה ה-14 ומסרבת לחלוטין לשאת ולתת עמו, בשל היותו סמל למאבק לשחרור טיבט. החזקה של כתבים, תמונות או סרטים הקשורים לדלאי לאמה נחשבת בסין לעבירה פלילית חמורה שעונש כבד בצדה. גיאטסו קיבל את פרס נובל לשלום בשנת 1989 על הנהגת אופוזיציה לא אלימה (סאטיאגרהא) נגד השלטון הסיני בטיבט. בשנת 1995 הכריז גיאטסו על גנדן צ'ואקי ניאמה, בן ה-6 אשר התגורר בטיבט, כגלגול ה-11 של הפאנצ'ן לאמה (התואר השני בחשיבותו בבודהיזם הטיבטי). בעקבות חוסר שביעות רצון של השלטון הסיני מהבחירה, נאסרו ניאמה ובני משפחתו, ומאז לא נודע מה עלה בגורלם. כתחליף, בחרו הסינים את גיאנסיאן נורבו (Gyaincain Norbu) כפאנצ'ן לאמה מטעמם, אף שמרבית הטיבטים אינם מכירים בבחירה זו. חירות בגלות: אוטוביוגרפיה של הדלאי לאמה, הוצאת מודן, 2000 הדלאי למה, דזמונד טוטו, ספר האושר, תרגום:אורית הראל, הוצאת כתר, 2017 הדאלאי-לאמה, הדרך אל החירות: עיקרי תורת הבודהיזם, הוצאת מודן, 2000 שיחות עם הדלאי למה, ארווין קלר, תרגום אברם קנטור, ספריית פועלים, 1999 אתר האינטרנט הרשמי של דלאי לאמה האתר הרשמי של טנזינג גיאטסו, הדלאי לאמה הנוכחי דלאי לאמה, באתר אנציקלופדיה בריטניקה (באנגלית) דלאי לאמה, ברשת החברתית אינסטגרם גילי חסקין - עקרונות הבודהיזם הטיבטי הבודהיזם הטיבטי באתר פסיכודהרמה ערך זה הוא קצרמר בנושא אנשי דת. אתם מוזמנים לתרום לוויקיפדיה ולהרחיב אותו.
ליים

ליים הוא כינוי למספר מינים של פירות הדר או הכלאות שלהם. צבע הפרי ירוק כהה עד צהוב, קוטרו נע בין שלושה לשישה סנטימטרים. הפרי בשרני, ומזכיר בצורתו וטעמו את הלימון. מיני הליים בדרך כלל קטנים מהלימון, ומתוקים יותר. הליים הנפוץ בשווקים הוא הליים הפרסי (Citrus × latifolia) הירוק וגדול, והליים הארצישראלי (Citrus limettioides). כמו יתר פירות ההדר, הליים עתיר בוויטמין C. מלחים בריטיים השתמשו רבות בליים ובלימונים כדי למנוע את מחלת הצפדינה. בטעמו ובתמצית הליים משתמשים בייצור משקאות הספרייט וקוקטיילים כדוגמת מוחיטו וקפיריניה. לליים, בניגוד ללימון אין גרעינים. בישראל נהוג למכור "ליים פרסי מיובש" בצבע שחור או ליים פרסי רגיל לצורכי בישול. ליים פרסי ליים אצבעות קי ליים ליים קווט לימון מתוק ליים הארצישראלי מדיה וקבצים בנושא ליים בוויקישיתוף ליים, באתר אנציקלופדיה בריטניקה (באנגלית) רוני קשמין, מה ההבדל בין ליים ללימון, באתר הארץ טל בן דוד, למה הליים בריא לנו הרבה יותר, באתר ידיעות אחרונות ערך זה הוא קצרמר בנושא בוטניקה. אתם מוזמנים לתרום לוויקיפדיה ולהרחיב אותו.
סלעית (ציפור)

סַלְעִית (שם מדעי: Oenanthe) היא סוג של ציפור שיר, שבעבר סווגה למשפחת הקיכליים (Turdidae), אך כיום היא משויכת למשפחת החטפיתיים (Muscicapidae). בישראל מצויים 15 מתוך 32 מיני הסלעית בעולם, לרובן זנב שחור-לבן ועל-שת לבן. גודלן של הסלעיות נע בין 13-19 ס"מ, ומשקלן נע בין 17–36 גרם. מקור שמן בתכונתן - לעמוד בנקודת תצפית גבוהה, בדרך כלל על סלעים. הסלעיות בוחרות לדור בנופים פתוחים ואזורים יבשים. בישראל ניתן למצוא אותן באזורים מדבריים ובערבה. הן ציפורים טריטוריאליות, כלומר, מקפידות לשמור על הטריטוריה שלהן, שגודלה עשוי להגיע אף ל-500 דונם. הן בונות את קיניהן בנקיקי סלעים, במחילות נטושות של מכרסמים ובחורים באדמה. הסלעיות מטילות עד 6 ביצים בהטלה, ודוגרות עליהן בפרק זמן של כשבועיים. גוזלי הסלעית שוהים בקן כשבועיים, אך מואכלים מספר שבועות נוספים גם לאחר שעזבו את הקן. סלעית אירופית (Oenanthe oenanthe) Oenanthe seebohmi Oenanthe pileata Oenanthe bottae Oenanthe heuglini סלעית ערבות (Oenanthe isabellina) סלעית נזירה (Oenanthe monacha) סלעית מדבר (Oenanthe deserti) סלעית קיץ (Oenanthe melanoleuca) סלעית איברית (Oenanthe hispanica) סלעית קפריסאית (Oenanthe cypriaca) סלעית שיחים (Oenanthe pleschanka) Oenanthe albifrons Oenanthe phillipsi סלעית חלודת זנב (Oenanthe moesta) שחור-זנב (Oenanthe melanura) Oenanthe familiaris Oenanthe scotocerca Oenanthe dubia Oenanthe fusca סלעית הודית (Oenanthe picata) סלעית שחורה (Oenanthe leucura) סלעית חבשית (Oenanthe lugubris) סלעית שחורת בטן (Oenanthe leucopyga) Oenanthe alboniger סלעית חורף (Oenanthe finschii) סלעית לבנת כנף (Oenanthe lugens) Oenanthe lugentoides סלעית כורדית (Oenanthe xanthoprymna) סלעית פרסית (Oenanthe chrysopygia) סלעית הבזלות (Oenanthe warriae) סלעית מגרב (Oenanthe halophila) סלעיות בישראל: סלעית קיץ (Oenanthe melanoleuca) - המין השכיח והנפוץ ביותר מבין הסלעיות בישראל. מתגוררת בארץ בתקופת הקיץ, בדרך כלל באזורי ההרים בחבל הים-תיכוני. צבעה חום בהיר וכנפיה ולחייה שחורים. סלעית חורף (Oenanthe finschii) - מצויה בעיקר בצפון הארץ ובמרכזה - בתקופת החורף. לזכר גב וגחון לבנים, שצבעם הופך בסתיו לחום בהיר ולנקבה גחון לבנבן וגב חום. סלעית מדבר (Oenanthe deserti) - מצויה באזור המדברי לכל תקופת השנה ובאזור הערבה בקיץ. זו הסלעית היחידה ששני שלישים מזנבה בצבע שחור. סלעית אירופית (Oenanthe oenanthe) סלעית ערבות (Oenanthe isabellina) סלעית שיחים (Oenanthe pleschanka) סלעית קפריסאית (Oenanthe cypriaca) סלעית לבנת כנף (Oenanthe lugens) סלעית נזירה (Oenanthe monacha) סלעית שחורת בטן (Oenanthe leucopyga) סלעית הבזלות (Oenanthe warriae) סלעית כורדית (Oenanthe xanthoprymna) סלעית חלודת זנב (Oenanthe moesta) סלעית פרסית (Oenanthe chrysopygia) שחור-זנב (Oenanthe melanura) מדיה וקבצים בנושא סלעית בוויקישיתוף סלעית, באתר אנציקלופדיה בריטניקה (באנגלית) סלעית, באתר ITIS (באנגלית) סלעית, באתר NCBI (באנגלית) סלעית, באתר Animal Diversity Web (באנגלית) סלעית, באתר האנציקלופדיה של החיים (באנגלית) סלעית, באתר GBIF (באנגלית) זיו ריינשטיין‏, יש רק 100 כאלה בעולם: הציפור הנדירה שהגיעה לישראל, באתר וואלה, 15 בינואר 2020 - על סלעית הבזלות מילון בעלי חיים א"י (תשכ"ג), 1963, באתר האקדמיה ללשון העברית ערך זה הוא קצרמר בנושא עופות. אתם מוזמנים לתרום לוויקיפדיה ולהרחיב אותו.
פטרוזבודסק

פטרוזבודסק (ברוסית: Петрозаводск - בית החרושת של פטר; בקרלית: Petroskoi) היא עיר ברוסיה, בצפון-מערב החלק האירופאי, בירת רפובליקת קרליה. היא שוכנת על חופו המערבי של האגם אונגה. אוכלוסייתה מונה כ-261,987 איש (2010). במקום שנמצאת העיר, ב-29 באוגוסט 1703, דהיינו בתקופת פטר הגדול נוסד בית החרושת לברזל ביחד עם יישוב קטן. ב-1734 בית החרושת נסגר, אך היישוב המשיך להתקיים. ב-1773 נוסד בית חרושת חדש לייצור תותחים ונקרא על שמו של אלכסנדר נבסקי, ב-1777 המלכה יקטרינה השנייה העניקה ליישוב מעמד של עיר. ב-1781 העיר הוכרזה כבירת פרובינציית אולונץ, וב-1784 בירת הגוברניה של אולונץ. בין 1784 ל-1785 בתפקיד מושל המחוז כיהן המשורר גברייל דרז'אבין. בין 1941 ל-1944 בכיבוש פינלנד, שקראה לעיר Äänislinna על שם האגם אונגה בפינית. לפטרוזבודסק שש עשרה ערים תאומות: ליטא אליטא, ליטא בלארוס ברסט ליטובסק, בלארוס ארצות הברית דולות', מינסוטה, ארצות הברית פינלנד יואנסו, פינלנד צרפת לה רושל, צרפת גרמניה נוישטרליץ, מקלנבורג-מערב פומרניה, גרמניה גרמניה נויברנדנבורג, מקלנבורג-מערב פומרניה, גרמניה דנמרק ניבורג, דנמרק יפן אוהארה, צ'יבה, יפן רוסיה פודולסק, רוסיה איטליה פורטומג'ורה, איטליה נורווגיה מו אי ראנה, נורווגיה גרמניה טיבינגן, באדן-וירטמברג, גרמניה שוודיה אומאו, שוודיה פינלנד ורקאוס, פינלנד הולנד אלמלו, הולנד מדיה וקבצים בנושא פטרוזבודסק בוויקישיתוף אתר האינטרנט הרשמי של פטרוזבודסק פטרוזבודסק, באתר אנציקלופדיה בריטניקה (באנגלית) פטרוזבודסק, ביישום טלגרם פטרוזבודסק, ברשת החברתית אינסטגרם פטרוזבודסק, ברשת החברתית VK ערך זה הוא קצרמר בנושא יישובים ברוסיה. אתם מוזמנים לתרום לוויקיפדיה ולהרחיב אותו.
דגל פנסילבניה

דגל מדינת פנסילבניה מציג את סמל פנסילבניה באמצע רקע כחול ומוקף מימין ומשמאל בשני סוסים, מלמעלה על ידי עיטם לבן-ראש ומלמטה בענף של תירס וענף זית. העיטם לבן-הראש, מסמל את האומה החדשה המתהווה בפנסילבניה. מתחת לסמל המוקף נמצא סרט עליו רשום המוטו של פנסילבניה: "מוסריות, חרות ועצמאות". הדגל הוכר באופן רשמי בשנת 1799. במהלך מלחמת העצמאות האמריקאית נשאו חיילים מפנסילבניה דגל שדמה לדגל האמריקאי, אולם במקום הכוכבים בפינה השמאלית העליונה היה סמל פנסילבניה. מדיה וקבצים בנושא דגל פנסילבניה בוויקישיתוף דגל פנסילבניה, באתר דגלי העולם (באנגלית) דגל פנסילבניה, באתר אנציקלופדיה בריטניקה (באנגלית) ערך זה הוא קצרמר בנושא סמלים. אתם מוזמנים לתרום לוויקיפדיה ולהרחיב אותו.
קרב קרצניסי (פירושונים)

האם התכוונתם ל... קרב קרצניסי – קרב בין הגאורגים לפרסים משנת 1795 שבעקבותיו נחרבה טביליסי קרב קרצניסי (סימפוניה) – סימפוניה של אנדרי בלנשבידזה
טביליסובה

טביליסובה (בגאורגית: თბილისობა, תבּיליסוֹבָּה) או יום טביליסי, הוא הפסטיבל השנתי הגדול ביותר בטביליסי, המנציח את היווסדה של העיר. הוא נערך בהתאם למסורת הגאורגית, שבה נהוג לחגוג את יום השנה לייסודן של ערים ועיירות בפסטיבלים. זה הנערך בטביליסי הוא הגדול מכולם. הפסטיבל של טביליסי, טביליסובה, נחגג מדי שנה ביום א' האחרון של חודש אוקטובר. זו גם עת הבציר וייצור היין, וחתונות רבות בגאורגיה נערכות אף הן בתקופה זו. ביום הפסטיבל מתקיימים קונצרטים והופעות מחול עממי ברחובות העיר, דבר המושך גם תיירים. הפסטיבל נוסד בשנת 1979, וחודש בשנת 1994 לאחר השעיה בת 6 שנים בתקופה בה שררה מתיחות פוליטית. מדיה וקבצים בנושא טביליסובה בוויקישיתוף www.georgienseite.de, (בגרמנית) ערך זה הוא קצרמר בנושא גאורגיה. אתם מוזמנים לתרום לוויקיפדיה ולהרחיב אותו.
דף בית

דף בית של אתר אינטרנט הוא הדף הראשי של האתר, זה המוצג כשמגיעים לכתובת האתר (דומיין). דף זה לרוב מכיל תמצות של התכנים העיקריים באתר, הפניות להרחבות, לקטגוריות שונות, ולמידע נוסף בכל המופיע בו. מטרת דף הבית באתר להביא לגולשים מידע לגבי תכולת האתר, ולאפשר להם ניווט מהיר ונוח לחלקים שונים באתר באמצעות קישורים. כיוון שאתרים הם דינמיים ויכולים להשתנות ולהתעדכן בשל אירועי השעה, כדוגמת אתרי חדשות, דף הבית אמור לתת גישה למידע העדכני והרלוונטי ביותר. דף הבית אמור "ללכוד" את הגולשים ולגרום להם להישאר ולהמשיך לדפדף באתר, ואף לחזור בעתיד. באתרים רבים ניתנת חשיבות רבה לתכנון דף הבית, לעיצובו ולתכנים המוצבים בו. באתרי אינטרנט רבים אף ממונים עורכים שכל תפקידם הוא לוודא שדף הבית יכיל תכנים עדכניים ומעניינים. מכיוון שמדובר בעמוד המוביל והראשי של האתר כולו, לדף הבית חשיבות מכרעת בתפקודו הכללי של האתר. חשיבות זו מתבטאת במספר גורמים: מבחינת שימושיות, דף הבית צריך להוות עמוד מוביל לכל נושא ונושא. לפיכך, יש להשקיע מחשבה בתכנונו כך שהמבקרים בו לא יידרשו לפעולות רבות עד להגעה למחוז חפצם. משמע, שמספר הפעולות שידרש עד להגעה מדף הבית לעמוד באתר אותו הגולשים מבקשים, יהיה קטן ככל האפשר. מבחינה שיווקית, דף הבית מהווה לעיתים את ההזדמנות היחידה להשפיע על הגולשים ולהובילם לכיוון ביצוע פעולה (מילוי טופס, הרשמה לתפוצה, רכישת מוצר ועוד). לכן, דף הבית יכלול אלמנטים המניעים את הגולשים לביצוע פעולה כלשהי בצורה ברורה. מבחינה עיצובית, דף בית יוצר את הרושם הראשוני שעל פיו הגולשים יחליטו אם הגיעו לאתר הרלוונטי לדרישותיהם. ישנם מקרים רבים בהם דפי בית בנויים בצורה מעט שונה משאר האתר, כדי לייחד את חשיבותם וליצור רושם ראשוני חזק. מבחינה קידומית, לדף הבית חשיבות רבה יותר משאר האתר, ומשקל רב בציונו של אתר בעיני מנוע החיפוש נקבע על סמך דף הבית. לכן, העוסקים במלאכה זו דואגים לבנות את דף הבית בצורה מיטבית ולפי ההנחיות המחמירות ביותר. ישנן מספר גישות בהחלטה על תוכני דף הבית של האתר: לפי גישה זו דף הבית אמור להכיל מעט מאוד מידע, להיות מאוד מסודר ומאורגן ולא "להציף" את הגולש בתכנים רבים, אלא לתת לו הפניות למעט מידע. את ההפניות שמים בצורה בולטת מאד. גישה זו מאפיינת בדרך כלל לאתרים מעוטי תוכן ומנועי חיפוש כגון גוגל ובינג. לפי גישה זו יש למלא כל מקום פנוי שאפשר בדף הבית בהפניות לתכנים נוספים, מידע נוסף, קישורים, חדשות וכדומה. גישה זו מאפיינת בדרך כלל פורטלי תוכן וחדשות. לפי גישה זו דף הבית אמור לשקף את כל מה שנמצא באתר. כלומר, אם באתר ישנן 50 קטגוריות, דף הבית ישקף את כולן, אך מכל קטגוריה יוצגו פריטים מועטים בלבד. גישה זו מאפיינת בדרך כלל פורטלי תוכן וחדשות. גישה זו טוענת שלא חייבים לשקף את כל תוכני האתר בדף הבית, אלא יש לקחת מספר מצומצם של קטגוריות, אלו שככל הנראה יעניינו את מספר האנשים הרב ביותר, ומאותן קטגוריות להציג פריטים רבים. כלומר, אם יש 50 קטגוריות יוצגו מתוכן רק 5, אך מכל קטגוריה יוצגו פריטים רבים. לפי גישה זו יש לאפשר לכל גולש לערוך את דף הבית שלו, בדרך כלל גישה זו מצריכה התחברות עם שם משתמש וסיסמה ולאחר מכן יוכל הגולש לערוך את הקישורים, האתרים והווידג'טים שמוצגים בדף. גישה זו לא מאפיינת אתרים מסוג ספציפי. לדוגמה: iGoogle, start.me. דף נחיתה מדיה וקבצים בנושא דף בית בוויקישיתוף
משה מרוז

משה מרוז (נולד בשנת 1946) הוא עורך דין ישראלי, עומד בראש משרד עורכי דין מהתחום הפלילי. נולד בישראל לד"ר פנחס רוזנבליט. הוא התמחה במשרדו של עורך-דין חיים קאזיס. לאחר שקיבל את רישיון עריכת הדין שימש כסניגור בפרשות נודעות בתחום הפלילי. בין השאר ייצג בבתי המשפט את יגאל עמיר ואחיו חגי, את שלמה נור (שהורשע באונס "מיס עולם" לינור אברג'יל ונידון ל-16 שנות מאסר), את האחים אלפרון ואת האחים ארמבם מפתח תקווה שנאשמו בסחיטה ואיומים. שימש גם כעורך דינו של זוהר ארגוב. במשרדו שותפים גם בנו עופרי ובתו שירה. אתר האינטרנט הרשמי של משה מרוז ערך זה הוא קצרמר בנושא ישראלים. אתם מוזמנים לתרום לוויקיפדיה ולהרחיב אותו.
נהרתניים

נהרתניים (שם מדעי: Platanistidae), משפחה בתת-סדרת לווייתני שיניים הכוללת סוג יחיד בשם נהרתן (Platanista) ובו שני מינים: נהרתן הגנגס (Platanista gangetica) נהרתן האינדוס (Platanista minor) המינים במשפחה מתקיימים במים מתוקים ונחשבים לפרימיטיביים בין הלווייתנים. אלה מצויים בתת-היבשת ההודית בלבד. הם ניזונים מדגים וסרטנים. לכולם עיניים קטנות וחרטום מוארך. מדיה וקבצים בנושא נהרתניים בוויקישיתוף נהרתניים, באתר ITIS (באנגלית) נהרתניים, באתר NCBI (באנגלית) נהרתניים, באתר Animal Diversity Web (באנגלית) נהרתניים, באתר GBIF (באנגלית) על נהרן הגנגס (באנגלית) מילון בעלי חיים: נכר (תשל"ב), 1972, באתר האקדמיה ללשון העברית ערך זה הוא קצרמר בנושא יונקים. אתם מוזמנים לתרום לוויקיפדיה ולהרחיב אותו.
איי אוסטרל

איי אוסטרל (בצרפתית: Îles Australes או Archipel des Australes) הם הדרומיים בקבוצות איי פולינזיה הצרפתית. קבוצת איי אוסטרל מורכבת משתי קבוצות איים - איי טובואיי ואיי באס. איי טובואיי (בצרפתית: Îles Tubuaï), הקרויים על שם הגדול באיים, כוללים את: לז איל מריה (les Îles Maria) - במיקום 21°48′00″ דרום, 154°41′00″ מערב. רימאטארה - 22°38′25″ דרום, 152°50′16″ מערב. רורוטו - 22°29′04″ דרום, 151°20′03″ מערב. טובואיי - 23°23′00″ דרום, 149°27′00″ מערב. ראיוואוואה - 23°52′00″ דרום, 147°40′00″ מערב. קבוצת איי באס (בצרפתית: Îles Bass) מורכבת מהאיים: רפה איטי - האי הראשי של קבוצת האיים - 27°35′00″ דרום, 144°20′00″ מערב. מרוטירי - אי קטן במיקום - 27°55′00″ דרום, 143°26′00″ מערב. איי אוסטרל מהווים תת-יחידה מנהלית המכונה "איי אוסטרל" (בצרפתית: la subdivision administrative des (Îles) Australes), אחת מחמש תת-היחידות של פולינזיה הצרפתית. כמו כן האיים מהווים אזור בחירה (circonscription des Îles Australes) - אחד מששת אזורי הבחירה של פולינזיה הצרפתית לאספת הנבחרים של פולינזיה הצרפתית. חלוקה מנהלית של צרפת מדיה וקבצים בנושא איי אוסטרל בוויקישיתוף תצלומי לוויין באתר Oceandots.com איי אוסטרל, באתר אנציקלופדיה בריטניקה (באנגלית)
גשר (פירושונים)

האם התכוונתם ל... טכנולוגיה: גשר – מבנה הנדסי לחציית מכשול כדוגמת נהר או תהום טנק גישור – רכב קרבי משוריין הפורש גשר נייד גשר מישר – גשר נייד שנגרר ומושק על ידי רכב קרבי משוריין גשר (אונייה) – מבנה הפיקוד שעל האונייה במחשבים ורשתות תקשורת: גשר צפוני / גשר דרומי – מרכיבים של ערכת שבבים גשר (רשת) – רכיב המחבר בין שני חלקים של רשת נתונים אורתודונטיה – יישור שיניים ולסתות יישובים ואתרים: גשר (אתר ארכאולוגי) – אתר ארכאולוגי ליד קיבוץ גשר. גשר (קיבוץ) – קיבוץ בעמק הירדן חצר גשר הישנה – אתר בעמק בית שאן בו התיישבו מקימי קיבוץ גשר לראשונה משטרת גשר – מבנה משטרת טגארט ליד קיבוץ גשר על שפת הירדן ג'סר א-זרקא (הגשר הכחול) – מועצה מקומית במחוז חיפה ביולוגיה: גשר (מוח) – הפונס, המכונה גם הגשרון, חלק מגזע המוח. פוליטיקה: מפלגת גשר (1996) – תנועה לאומית חברתית, מיסודו של דוד לוי מפלגת גשר (2018) – מפלגה ישראלית בראשות אורלי לוי-אבקסיס גשר - מרכז ציוני דתי – סיעה קצרת ימים בכנסת העשירית תרבות ואמנות: תיאטרון גשר – תיאטרון עולים חדשים קרן גשר לקולנוע רב תרבותי – קרן לפיתוח יצירות קולנועיות וטלוויזיוניות, דוקומנטריות ועלילתיות שחושפות את המציאות בחיי הפריפריה ואת המגוון הרב-תרבותי של החברה בישראל מוסדות: יד ביד - גשר על הוואדי – בית ספר יסודי ערבי-יהודי בכפר קרע גשר מפעלים חינוכיים – עמותה ישראלית העוסקת בקידום ההבנה בין דתיים לחילוניים שונות יום גשר – יום עבודה רגיל, שבו הוחלט לא לעבוד בגלל היותו המגשר בין שני ימי חופשה. הגשר
עור התוף

עור התוף או הקרום התופי הוא קרום דק המצוי באוזן ומפריד בין האוזן החיצונית לאוזן התיכונה. עור התוף מורכב משלוש שכבות: המשך העור של תעלת השמע החיצונית- אפיתל קשקשי, שכבה רירית המתנפחת כאשר האוזן מודלקת- אפיתל נשימתי, ושכבה העשויה שתי וערב ותפקידה לכווץ את עור התוף- סיבי קולגן. החיצוני ביותר הוא האפיתל הקשקשי (לכיוון תעלת השמע) והפנימי ביותר הוא האפיתל הנשימתי. עור התוף מגביר ומעביר את גלי הקול שנקלטים מהאוויר החיצוני לעצמות השמע הקטנות (Ossicles) שבאוזן התיכונה, שבסופו של דבר נקלטים על ידי האיבר הקורטי שבאוזן הפנימית ואותותיהם מועברים דרך העצב השמיני לקורטקס באזור הטמפורלי במוח, לצורך קליטה והבנה. נקב או קרע בעור התוף יכולים להוביל לאיבוד שמיעה הולכתי. מדיה וקבצים בנושא עור התוף בוויקישיתוף עור התוף, באתר אנציקלופדיה בריטניקה (באנגלית) ערך זה הוא קצרמר בנושא אנטומיה. אתם מוזמנים לתרום לוויקיפדיה ולהרחיב אותו.
צ'אפלין צ'ארלי

צ'אפלין צ'ארלי הוא אלבום הסולו הראשון של שלומי ברכה, גיטריסט להקת "משינה", אשר יצא בשנת 2003. האלבום יצא אחרי עבודה של שלוש שנים. זמן קצר לפני יציאתו חזר ברכה לשתף פעולה עם משינה לקראת איחודה של הלהקה, מה שגזל ממנו את מרבית זמנו והביא לדבריו לקידום מכירות מוגבל יותר של אלבומו. במקור יועד לאלבום השם "פופקורן", כשם הרצועה השנייה בו. אחד משירי האלבום, "באה לקראתך", חודש על ידי רם אוריון, תחילה בהופעות ולבסוף הופיע גם באלבומו "כן". כל השירים נכתבו והולחנו על ידי שלומי ברכה, מלבד היכן שמצוין אחרת. מידע על האלבום צ'אפלין צ'ארלי באתר MusicBrainz ביקורת על צ´אפלין צ´ארלי, באתר השרת העיוור (עותק שמור) יואב קוטנר, "שעה עם שלומי ברכה ואלבום הבכורה שלו, צ'אפלין צ'ארלי", גלי צה"ל, 17 ביוני 2003 ערך זה הוא קצרמר בנושא אלבומים. אתם מוזמנים לתרום לוויקיפדיה ולהרחיב אותו.
טובואיי

טובואיי (בצרפתית: Tubuai) הוא שמה של קבוצת איים וכן של האי המרכזי בקבוצת איים זו, המהווה חלק מאיי אוסטרל בפולינזיה הצרפתית שבאוקיינוס השקט. האי טובואיי ממוקם כ־640 ק"מ דרומית לטהיטי. באי מתגוררים כ־2,050 תושבים, ושטחו 45 קמ"ר. האי סופח לצרפת בשנת 1881. באחד הסרטים שנעשו על בסיס הספר "המרד על הבאונטי" מתואר האי כאי בו מתגוררים קניבלים. מדיה וקבצים בנושא טובואיי בוויקישיתוף